Posted by: Lianne | 2009/07/03
Hi dokter, ek het net u raad nodig. Ek is 28 jaar oud, en getroud en is op Triphasil vir 9 maande al. Ek sukkel al van skool dae af met puisies, maar nooit te ernstig nie. Ek het ' n olierige T-area, en dus waar ek puisies kry. Ek het nou onlangs 3 versteende puisies gekry, 2 op my ken en een net bokant my een wenkbrou. Ek weet nie of my hormone dalk ongebalanseerd is nie. Is daar dalk pille (aanvullings) wat ek kan gebruik om my hormone reg te kry, want ek is seker daarvan dus die oorsaak. U hulp word waardeer.
Dit is baie moeilik om 'n dame wie se "hormone abnormaal" is, te behandel. Jy kan 'n sterker voorbehoedmiddel gebruik om jou hormone kunsmatig te beheer, maar jy moet eers vas stel of dit wel jou hormone is wat die aknee veroorsaak en daarom stel ek voor dat jy 'n afspraak by 'n dermatoloog maak.